කළුතර පාපන්දු ක්‍රීඩා සමාජය පළමු වරට සංවිධාන කරන දීප ව්‍යාප්ත වෙරළ පාපන්දු තරගාවලිය මේ මස 7-8 දෙදින පෙ‍.ව.9.00 සිට කළුතර කැළිඩෝ වෙරළ තීරයේදී පැවැත්වේ.වර්නන් ප්‍රනාන්දු අනුස්මරණ කුසලානය සඳහා පැවැත්වෙන මේ තරගාවලියට සමාගමීව ආරාධිත පාසල් අවු.19න් පහළ වෙරළ පාපන්දු තරගාවලිය 6වැනිදා පැවැත්වේ.කළුතර පාපන්දු ලීගයේ සභාපති වෛද්‍ය මහිල් ප්‍රනාන්දු, කළුතර ග්‍රින්ෆීල්ඩ් ක්‍රීඩා සමාජයේ සභාපති මලික් ප්‍රනාන්දු මහත්වරුන්ගේ ප්‍රධානත්වයෙන් පැවැත්වෙන තරගාවලියේ ශූරයන්ට, අනුශූරයන්ට, දක්ෂතම ක්‍රීඩකයන් හා දක්ෂතම දැල්රකින්නන්ට මුදල් ත්‍යාග පිරිනැමෙන බව සංවිධායකයෝ පවසති.මේ පිළිබඳ වැඩි විස්තර දු.ක. 0779373832 (පන්ඩුල සිල්වා) හෝ 0718874329 (රොෂාන් මාලිංග) ලබාගත හැකිය.